**Nalšios muziejaus logotipo sukūrimo konkurso nuostatai**

# BENDROSIOS NUOSTATOS

1. Skelbiamo konkurso objektas: Nalšios muziejaus logotipo sukūrimas (toliau – Projektas).
2. Konkurso tikslas – iš pateiktų konkursui logotipo projektų išrinkti geriausią ir tinkamiausiai Nalšios muziejaus koncepciją atspindintį logotipą.
3. Projekto logotipo kūrimo konkurso nuostatai reglamentuoja logotipo tikslus, sąlygas, kriterijus, vertinimą, atranką, autoriaus teises ir atsakomybę, apdovanojimą.
4. Šiuose nuostatuose vartojamos svarbiausios sąvokos:
	1. logotipas – grafinis ženklas, sukurtas Projektui;
	2. dalyvis – logotipo konkurse dalyvaujantis asmuo ar autorių grupė;
	3. komisija – asmenų grupė, kuriai Nalšios muziejaus direktoriaus įsakymu pavesta įvertinti logotipo projektus ir išrinkti laimėtoją.
5. Konkurso organizatorius – Nalšios muziejus.
6. Konkursas susideda iš 4 etapų:
	1. logotipo konkurso nuostatų paskelbimas;
	2. logotipo projektų siuntimas, dalyvių registracija;
	3. komisijos vertinimas ir atranka;
	4. laimėtojo paskelbimas, apdovanojimas ir logotipo paviešinimas.

# REIKALAVIMAI LOGOTIPUI

1. Logotipas turėtų konceptualiai atspindėti Nalšios muziejų, Nalšios žemių istoriją, Švenčionių miestą, išskiriant miesto istoriją, kultūrą, sąsajas su muziejaus istorija, vertybėmis.
2. Logotipu siekiamas įspūdis:
* jis turi būti modernus, ikoniškas, informatyvus ir įsimenamas;
* atliepiantis universalaus dizaino kriterijus, t. y. aiškiai nuskaitomas ir suvokiamas įvairioms auditorijoms;
* dinaminis, kintantis priklausomai nuo aplinkos. Turi būti dermė su kontekstu.
1. Logotipas negali kurstyti religinės, etinės, rasinės, tautinės ar moralinės nesantaikos.
2. Logotipas turi būti sukurtas būtent šiam konkursui, jis negali būti publikuotas kur nors anksčiau.

# KONKURSINIŲ DARBŲ PATEIKIMO FORMA IR TVARKA

1. Logotipas turi būti grafinis simbolis su pavadinimu. Pateikiant logotipą, reikia paruošti tris versijas: simbolį, simbolį su lietuvišku pavadinimu, simbolį su anglišku pavadinimu. Variantai su tekstu:

Nalšios muziejus ir anglų kalba Nalšia Museum.

1. Pateikiant logotipą, kartu gali būti papildomai įkomponuotas trumpas aprašymas ar paaiškinimas.
2. Logotipui spalvinių apribojimų nėra. Grafinis logotipo sprendimas, spalvos ir simbolika turi būti suprantami įvairaus amžiaus, poreikių ir gebėjimų žmonėms.
3. Logotipas turi būti pateiktas A4 „Pdf” formato faile, skirtingais dydžiais ir dviem spalviniais variantais: spalvotas, juodas ir baltas. Formatai: su fonu, be fono (skaidrus fonas) ir darbinis failas.
4. Logotipas atsispindės visose Nalšios muziejaus aktyvacijose: renginiuose, įvykiuose, akcijose, suvenyruose, informacinėje ir reklaminėje medžiagoje.
5. Logotipas bus naudojamas įvairiose grafinėse aplinkose bei įvairiose medijose (spauda, reklaminė medžiaga, kultūros objektų identifikavimas ant vitrinų, durų, pastatų, skaitmeninėje erdvėje) įvairiais dydžiais, todėl turėtų būti lengvai adaptuojamas, išlaikyti patrauklumą naudojant juodai-baltą variantą.
6. Teikiant logotipą, galima pateikti keletą jo panaudojimo pavyzdžių, kurie padėtų atskleisti logotipo koncepciją ir pritaikomumą. Pavyzdžiui, panaudojimą socialinėse medijose, spausdintinėje medžiagoje, taip pat kitas idėjas. Komisijoje bus vertinama visuma.

**IV. KONKURSO EIGA IR FORMA**

1. Paskelbus konkursą, visi galintys ir norintys dalyvauti kviečiami savo pasiūlymus siųsti el. paštu: nalsiosmuziejus@gmail.com
2. Konkurso dalyviai logotipo pasiūlymus turi pateikti ne vėliau kaip iki 2025 m. sausio 31 d.
3. Bus išrinktas vienas konkurso laimėtojas.
4. Apie konkurso rezultatus visi konkurso dalyviai, taip pat ir laimėtojas, bus informuoti el. paštu iki vasario 7 d.
5. Konkursą laimėjusio dalyvio darbas bus apdovanotas (žr. 27 p.).

 V.KONKURSUI PATEIKTŲ PASIŪLYMŲ VERTINIMAS, ATRANKA IR APDOVANOJIMAS

1. Konkurso organizatorius neprisiima atsakomybės, jei logotipas nepasiekė jo dėl paprasto ar elektroninio pašto klaidos, techninių nesklandumų arba jei elektroniniu formatu pateikta informacija neprieinama dėl elektroninio dokumento klaidos.
2. Konkursui pateiktus logotipo projektus vertins ir geriausia ̨ logotipo projektą išrinks Nalšios muziejaus direktoriaus įsakymu sudaryta komisija iš 3 narių. Komisijos sudėtis bus patikslinta artėjant konkursinių darbų vertinimui. Geriausias darbas renkamas daugumos balsais.
3. Komisija pasilieka teisę neišrinkti nė vieno laimėtojo, jeigu pateikti pasiūlymai neatitiks kokybės ir kūrybinės užduoties kriterijų.
4. Komisija pasilieka teisę siūlyti korekcijas (išskyrus konceptualiąją) išbaigiant laimėtojo pasiūlymą.
5. Laimėjusio darbo autorius ar autorių grupė už logotipo sukūrimą bus apdovanoti 100 eurų prizu.
6. Komisija, vertindama logotipų projektus, atsižvelgs į šiuos kriterijus:

29.1. ar logotipas vizualiai yra lygiavertis (ar pranašesnis) analogų aplinkai;

29.2. originalumas, išskirtinumas, vizualinis patrauklumas – logotipas vienetinis, pagrįsta idėja, tinkamas spalvų, formų, dydžių pasirinkimas;

29.3.paprastumas, aiškumas – logotipas gerai įsimenamas, neperkrautas informacijos;

29.4.universalumas – logotipas lengvai pritaikomas skirtingoms priemonėms ir skirtingoms technologijoms; grafinis vaizdas nekinta sumažinus / padidinus logotipą, pakeitus spalvas;

29.5. atpažįstamumas ir suprantamumas įvairioms auditorijoms;

29.6. logotipe perteikta Nalšios muziejaus koncepcija;

29.7. logotipas sukurtas nepažeidžiant įstatymų, visuomenės tvarkos arba trečiųjų šalių autorių teisių.

VI.AUTORINĖS TEISĖS

1. Logotipas turi būti originalus ir tik dalyvio sukurtas kūrinys.
2. Konkursui pateikti logotipai, kurie pažeidžia trečiųjų šalių autorių teises (autorių teises, patentus, prekių ženklus, nuosavybės ar turtines teises, nusikalsta įstatymams dėl šmeižto, garbės ir orumo, pažeidžia privatumo, viešumo, asmenybės teises, sutartines teises, bet kokio asmens, įstaigos ar kito subjekto teises), visuomenės tvarką, įstatymus, vertinami nebus. Jei tai išaiškėja po laimėtojo paskelbimo, laimėjęs dalyvis privalo grąžinti prizą, o laimėtoju skelbiamas kitas dalyvis.
3. Autoriai, panaudoję logotipo projekte kitų autorių sukurtus kūrinius arba jų fragmentus, privalo nepažeisti kitų autorių teisių ir gauti visus reikalingus autoriaus ar jo teisių perėmėjo, tinkamai įgalioto asmens leidimus. Nalšios muziejus neprisiima atsakomybės už neteisėtą kitų autorių kūrinių panaudojimą ar autorių teisių pažeidimus. Klausimai ir sprendimai, susiję su autorių teisių pažeidimais, yra asmeniška dalyvio atsakomybė įstatymų numatyta tvarka.
4. Konkursą laimėjęs autorius neatšaukiamai ir visam laikui be jokių apribojimų ir kompensacijos suteikia teisę visą pateiktą kūrinį ar bet kurią jo dalį naudoti bet kokiu būdu ir be jokių apribojimų, jį reprodukuoti, gaminti išvestinius produktus, keisti, platinti, perduoti, skelbti, licencijuoti bet kokiomis priemonėmis. Logotipas tampa Nalšios muziejaus nuosavybe.
5. Konkurso organizatorius turi teisę viešinti pateiktus variantus, nurodant autorių.
6. Konkursą laimėjusio autoriaus logotipas gali būti modifikuojamas, atsižvelgiant į konkurso organizatoriaus ar komisijos narių pastabas.

VII.BAIGIAMOSIOS NUOSTATOS

1. Konkurso komisijos sprendimas yra galutinis ir neskundžiamas.
2. Nuostatuose nepaminėti atvejai priklausys nuo konkurso organizatoriaus sprendimo.
3. Dalyviams logotipo kūrimo ir dalyvavimo konkurse išlaidos neatlyginamos, išskyrus laimėtojo premijavimą.
4. Dalyviu ̨ pateikti duomenys yra neskelbiami, išskyrus informacija (vardas, pavardė) apie laimėtoją. Asmenys, dalyvaujantys konkurse, patvirtina, kad yra susipažinę su jo nuostatais ir sutinka su sąlygomis.
5. Atsiųsti logotipų projektai gali būti viešai publikuojami Nalšios muziejaus bei Švenčionių savivaldybės interneto svetainėse bei socialiniuose tinkluose. Ten pat 2025 m. vasario 7 d. bus paskelbta informacija apie komisijos ištrinktą konkurso laimėtoją.